|  |
| --- |
| **APSTIPRINĀTS** |
| Ar Cesvaines novada domesIepirkuma komisijas lēmumu2018. gada 05.septembra sēdē,protokols Nr.1 |

**IEPIRKUMA**

# „Kokskaidu granulu piegāde Cesvaines novada pašvaldības iestādēm 2018./2019. gada apkures sezonā ”

**identifikācijas numurs CND2018/8**

**NOLIKUMS**

**(Iepirkums tiek rīkots Publisko iepirkumu likuma 9.panta noteiktajā kārtībā)**

Cesvaine, 2018

1. **VIPĀRĪGĀ INFORMĀCIJA**
	1. Iepirkuma identifikācijas Nr. CND 2018/8
	2. Informācija par pasūtītāju:

|  |  |
| --- | --- |
| **Pasūtītāja nosaukums:** | Cesvaines novada dome |
| **Juridiskā adrese:** | Pils iela 1A, Cesvaine, Cesvaines novads, LV-4871 |
| **Reģistrācijas numurs:** | 90000054727 |
| **Tālrunis:** | 64852715 |
| **E – pasta adrese:** | dome@cesvaine.lv |
| **Mājas lapas adrese:** | www.cesvaine.lv |
| **Darba laiks** | Pirmdien, Otrdien, Trešdien, Ceturtdien no plkst.8.00 līdz plkst. 13.00 un no plkst. 14.00 līdz plkst. 17.00 |
| Piektdien no plkst. 8.00 līdz plkst.13.00 un no plkst.14.00 līdz plkst.16.00 |
| **Kontaktpersona jautājumos par iepirkuma procedūras dokumentiem un iepirkuma sarakstē** | Cesvaines novada domes iepirkuma komisijas priekšsēdētājs Uģis Fjodorovs, tālr. 64852022, e-pasts: ugis.fjodorovs@cesvaine.lv |

1. **INFORMĀCIJA PAR IEPIRKUMA PRIEKŠMETU**
	1. Iepirkuma līguma priekšmets: kokskaidu granulu piegāde Cesvaines novada pašvaldības iestādēm 2018./2019.gada apkures sezonā, saskaņā ar Tehniskajā specifikācijā, Līguma projektā un citos iepirkuma dokumentos noteiktajām prasībām (turpmāk - Darbi).
	2. CPV klasifikatora kods: *09111400-4 (koksnes kurināmais).*
	3. Iepirkums nav sadalīts daļās.

**3.IEPIRKUMA LĪGUMA IZPILDES LAIKS UN VIETA**

3.1. Iepirkuma līguma izpildes termiņš: pēc saskaņota grafika līdz 2019.gada 31.maijam.

3.2. Iepirkuma līguma izpildes vieta: Cesvaine, Cesvaines novads

### **4. NOLIKUMA SAŅEMŠANA UN INFORMĀCIJAS APMAIŅA**

4.1. Iepirkumu komisija nodrošina brīvu un tiešu elektronisku pieeju iepirkuma procedūras dokumentiem ar iespēju apskatīt un lejupielādēt interneta mājas lapā <http://www.cesvaine.lv>.

4.2. Nolikumu var saņemt elektroniski, lejupielādējot pasūtītāja mājas lapā*,* sūtot pieprasījumu uz pasūtītāja kontaktpersonas e-pastu*,* kā arī papīra formātā pie Cesvaines novada pašvaldības lietvedes 1.stāvā, kabinetā nr.2, iepriekš piesakoties pa tālruni Nr. 28382616

4.3. Informācijas apmaiņa starp Pasūtītāju un ieinteresētajiem piegādātājiem iepirkuma gaitā notiek rakstveidā – elektroniski vai ar pasta starpniecību, izvēloties dokumentu nosūtīšanas veidu, kas adresātam nodrošina pēc iespējas ātru informācijas saņemšanu, ievērojot nosacījumu, ka papildu informācijas pieprasījums laikus iesniegts Pasūtītāja kontaktpersonai.

4.4. Piegādātājam, kas vēlas saņemt atbildi uz jautājumu par iepirkuma procedūras dokumentiem vai skaidrojumu, kontaktpersonai iesniedz vēstuli ar jautājumu, atsūtot to pa faksu 64852099 vai atsūtot uz elektroniskā pasta adresi: ugis.fjodorovs@cesvaine.lv, vai pa pastu, vai arī personīgi iesniedzot lietvedei, Cesvaines novada domē, 1.stāvā, kabinetā nr.2.

4.4.1. Ja piegādātājs laikus ir pieprasījis papildu informāciju, iepirkumu komisija atbildes sniedz iespējami īsā laikā: 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.

4.4.2. informācijas apmaiņai, kas neattiecas uz iepirkuma procedūras dokumentiem, pieteikumiem un piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tā var ietekmēt piedāvājumu saturu un to vērtēšanu.

4.5. Vienlaicīgi ar atbilžu publicēšanu pasūtītāja mājaslapā internetā, iepirkumu komisija jautājumu iesniegušajam piegādātājam atbildes sniedz arī, nosūtot vēstuli uz tā norādīto e-pastu. Ar brīdi, kad informācija ievietota Pasūtītāja mājas lapā internetā, uzskatāms, ka ieinteresētie piegādātāji ir saņēmuši papildu informāciju par nolikumu.

4.6. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājas lapā. Ieinteresētajam piegādātājam ir pienākums sekot līdzi publicētajai informācijai.

4.6.1. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem mājas lapā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.

4.7. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**5. IEINTERESĒTO PIEGĀDĀTĀJU SANĀKSMES**

5.1. Ieinteresēto piegādātāju sanāksme netiek rīkota.

1. **PIEDĀVĀJUMA IESNIEGŠANAS UN ATVĒRŠANAS VIETA,**

**DATUMS UN LAIKS**

* 1. **Piedāvājumu iesniegšana**
		1. Piedāvājumus Piegādātāji iesniedz Cesvaines novada domē, lietvedei, 1.stāvā, kabinetā nr.2, Pils ielā 1A, Cesvainē, Cesvaines novadā līdz **2018. gada 17. septembrim, plkst. 17.00,** vai nosūta pa pastu.
		2. Pa pastu sūtītais piedāvājums tiek uzskatīts par iesniegtu noteiktajā termiņā, ja tas Cesvaines novada domē ir saņemts līdz piedāvājumu iesniegšanai noteiktā termiņa beigām.
		3. Pēc nolikuma 6.1.1. punktā norādītā termiņa notecēšanas piedāvājums netiek pieņemts neatkarīgi no kavēšanās iemesla un neatvērts tiek atdots vai nosūtīts iesniedzējam.
		4. Piegādātājs, iesniedzot piedāvājumu, var pieprasīt apliecinājumu, ka piedāvājums saņemts ar norādi par saņemšanas laiku.
		5. Iesniegtos piedāvājumus pasūtītājs reģistrē to iesniegšanas secībā.
		6. Ja piedāvājums būtiski neatbilst nolikuma minētajām prasībām, t. i., piedāvājuma iepakojums ir bojāts tādā apmērā, kas neļauj nodrošināt piedāvājuma satura anonimitāti līdz piedāvājumu atvēršanas sanāksmei vai iepakojuma noformējums un iesniegšanas veids neļauj to identificēt kā iepirkuma procedūrai iesniegtu piedāvājumu, Pasūtītājs piedāvājumu atdod vai nosūta neatvērtā veidā tā iesniedzējam.
		7. Laikā no piedāvājumu saņemšanas dienas līdz to atvēršanas brīdim pasūtītājs nesniedz informāciju par citu piedāvājumu esamību.
		8. Piegādātājs var atsaukt vai mainīt savu piedāvājumu līdz 6.1.1. punktā noteiktā termiņa beigām, ierodoties personiski 6.1.1. punktā noteiktajā piedāvājumu iesniegšanas vietā un apmainot, vai atsaucot piedāvājumus.
		9. Piedāvājuma atsaukšanai ir bezierunu raksturs un tā izslēdz pretendentu no tālākas līdzdalības iepirkuma procedūrā. Piedāvājuma mainīšanas gadījumā par piedāvājuma iesniegšanas laiku tiks uzskatīts atkārtotā piedāvājuma iesniegšanas brīdis.
		10. Pēc piedāvājumu iesniegšanas termiņa beigām pretendents savu piedāvājumu nevar grozīt.
	2. **Piedāvājumu atvēršana**
		1. Piedāvājumi tiks atvērti slēgtā sēdē.
		2. Piedāvājumu atvēršanas sanāksmes protokolu ieinteresētajām personām iepirkumu komisija nosūta 3 (trīs) darba dienu laikā pēc pieprasījuma saņemšanas.

**7.PIEDĀVĀJUMA NODROŠINĀJUMS**

* 1. Piedāvājuma nodrošinājums netiek prasīts.
1. PIEDĀVĀJUMA NOFORMĒŠANAS PRASĪBAS
	1. Piedāvājums jāsagatavo latviešu valodā, tam jābūt skaidri salasāmam, bez neatrunātiem labojumiem, svītrojumiem un dzēsumiem. Ja labojumi ir izdarīti, tiem jābūt ar likumiskā pārstāvja vai pilnvarotās personas parakstu apstiprinātiem.
	2. Visi iesniedzamie dokumenti, t.sk. kopijas, ir jānoformē atbilstoši Dokumentu juridiskā spēka likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām.
	3. Ja piedāvājumā tiek iekļauts dokuments vai tā atvasinājums svešvalodā, tam ir jāpievieno dokumenta tulkojums atbilstoši normatīvo aktu prasībām. Par tulkojuma atbilstību dokumenta oriģinālam ir atbildīgs pretendents. Ja tulkojums latviešu valodā nav iesniegts, iepirkumu komisija uzskata, ka attiecīgais dokuments nav iesniegts.
	4. Piedāvājumu iesniedz slēgtā, necaurspīdīgā iepakojumā (aploksnē, kastē vai citā šim mērķim derīgā iepakojumā) ar sekojoša satura norādi:
		1. pretendenta nosaukums un adrese;
		2. pasūtītāja nosaukums , adrese un atzīme „Piedāvājums Iepirkumā „ Kokskaidu granulu piegāde Cesvaines novada pašvaldības iestādēm 2018./2019. gada apkures sezonā”, iepirkuma identifikācijas numurs CND 2018/8. Neatvērt līdz 2018. gada 17.septembrim plkst.17.00”.
	5. Uz piedāvājuma titullapas ir jānorāda vismaz: iepirkuma nosaukums, identifikācijas numurs, pretendenta nosaukums, reģistrācijas numurs, pasta adrese, faksa numurs un elektroniskā pasta adrese. Piedāvājumam uz pēdējās lapas aizmugures, cauršūšanai izmantojamais diegs vai auklas gali nostiprināmi ar pārlīmētu papīru, uz kura norādāms cauršūto lapu skaits, datums, pārstāvja amata nosaukums, paraksts, paraksta atšifrējums.
	6. Pretendents iesniedz piedāvājumu šādā formā:
		1. vienu piedāvājuma izdrukātu un pašrocīgi parakstītu oriģinālu, kurš ir cauršūts (ar atzīmi “Oriģināls”);
		2. piedāvājumam veido titullapu, satura rādītāju, dokumentus numurē atbilstoši satura rādītājam, cauršuj (nelietot iesējuma spirāli) un caurauklo kopā tā, lai tās nebūtu iespējams atdalīt un nomainīt
	7. Piedāvājuma dokumentus paraksta pretendenta likumiskais pārstāvis. Ja piedāvājumu paraksta pilnvarota persona, jāpievieno normatīvajos aktos noteiktajām prasībām atbilstošs pilnvarojums
	8. Par jebkuru informāciju, kas ir konfidenciāla, jābūt īpašai norādei.
	9. Visa nolikumā prasītā informācija (dokumenti) ir jāiesniedz atbilstoši nolikuma prasībām un nolikuma pielikumos pievienotajām veidlapām (formām). Iepirkuma nolikumā dotās formas nedrīkst pārsaukt vai dzēst, izņemot gadījumu, kad iepirkuma procedūras sarakstes laikā iepirkumu komisija pasūtītāja mājaslapā ir publicējusi precizējumus, tad tādā gadījumā, sagatavojot piedāvājumu, pretendentam ir pienākums aktualizēt vai izmantot pasūtītāja mājaslapā publicēto aktualizēto iepirkuma nolikuma formu, ja tāda ir publicēta.
	10. Pretendenti sedz visas izmaksas, kas saistītas ar viņu piedāvājumu sagatavošanu un iesniegšanu Pasūtītājam.
2. **PRASĪBAS PRETENDENTIEM**
	1. Pretendents ir reģistrēts, licencēts vai sertificēts atbilstoši pretendenta izcelsmes (reģistrācijas) valsts atbilstošo normatīvo aktu prasībām.
	2. Uz pretendentu, piegādātāju apvienību, tās biedriem, ja pretendents ir piegādātāju apvienība, neattiecas Publisko iepirkumu likuma 9.panta astotās daļas izslēgšanas nosacījumi.
	3. Pretendents iepriekšējo 3 (trīs) gadu laikā (2015., 2016., 2017.) ir veicis kokskaidu granulu piegādi vismaz 3 (trīs) pasūtītājiem, kur katra līguma ietvaros piegādātas ne mazāk kā 150 tonnas kokskaidu granulas.
	4. Pretendenta piedāvātās kokskaidu granulas ir sertificētas un atbilstošas kvalitātes prasībām.
	5. pretendentam ir spēkā esošs ENplus sertifikāts vai līdzvērtīgs analogs, un tas ir reģistrēts publiski pieejamā reģistrā: http://www.enplus-pellets.eu/production/certified-producers/ (kokskaidu granulu ražotājiem); http://www.enplus-pellets.eu/trade/certified-traders/ (kokskaidu granulu tirgotājiem).

# 10.IESNIEDZAMIE DOKUMENTI

* 1. Pretendenta pieteikums, kas sagatavots atbilstoši nolikuma pielikumā Nr.2 pievienotajai formai;
	2. Dokuments, kas apliecina 6.7. punktā minētās personas tiesības parakstīt piedāvājuma dokumentus.
	3. Jāiesniedz ENplus sertifikāta vai līdzvērtīga analoga kopija. Pretendents norāda ENplus sertifikāta izdevējiestādes vietnes web adresi.
	4. Pretendenta pieredzes apraksts, atbilstoši pielikumā Nr. 3 pievienotajai formai.
	5. Jāiesniedz apraksts (brīvā formā) norādot: vai Pretendents ir preču ražotājs, ja nav, tad ražotāja nosaukumu, preču ražošanas adresi un attālumu no preču ražošanas vietas līdz Cesvaines novada domei, Pils ielā 1A, Cesvainē, Cesvaines novadā.
	6. Ja līguma izpildē tiek iesaistīti apakšuzņēmēji, papildus jāiesniedz rakstisks apakšuzņēmēja apliecinājums par piedalīšanos iepirkumā, kā arī apliecinājums par gatavību veikt apakšuzņēmējam ar koksnes granulu piegādi saistīto darbu apjomu, (t.sk. darbu apmērs procentuālā izteiksmē), gadījumā, ja ar pretendentu tiks noslēgts iepirkuma līgums.
	7. Finanšu piedāvājumu ir jānoformē un jāiesniedz atbilstoši nolikuma pielikumā Nr. 4 pievienotajai formai
	8. Finanšu piedāvājumā piedāvātajās cenās iekļaujamas visas ar Tehnisko specifikāciju (pielikums Nr.1) un iepirkuma līguma izpildi saistītās izmaksa, ieskaitot preču iekraušanu, izkraušanu, piegādes biežumu, transporta izdevumus līdz pasūtītāja norādītajai adresei, visas nodevas, nodokļi un obligātie maksājumi. Jābūt iekļautas visas saprātīgi, profesionāli paredzamās ar uzdoto darbu izpildi saistītās izmaksas, riski, tai skaitā iespējamais sadārdzinājums, izņemot tikai PVN.
	9. Pretendenta piedāvātajām cenām jābūt nemainīgām visā iepirkuma līguma izpildes laikā.
1. **LĪGUMSAISTĪBU IZPILDES NODROŠINĀŠANA**
	1. Līguma saistību izpildes nodrošinājums netiek prasīts.
2. **PIEDĀVĀJUMA DERĪGUMA TERMIŅŠ**
	1. Pretendenta iesniegtā piedāvājuma derīguma termiņa jābūt ne mazāk kā 60 (sešdesmit) kalendārās dienas, skaitot no piedāvājumu atvēršanas dienas.
3. **PiedāvājumU IZvēles kritērijs un lēmuma pieņemšana**
	1. Iepirkuma komisija piedāvājumus izvērtē slēgtā sēdē. Ievērojot procesuālās ekonomijas principu, piedāvājumu pārbaudē, vērtēšanā veicamo darbību secību un apjomu iepirkumu komisija nosaka piedāvājumu vērtēšanas laikā, ņemot vērā attiecīgo situāciju, lai iespējami ātrāk varētu pieņemt lēmumu par līguma slēgšanas tiesību piešķiršanu.
	2. **Piedāvājuma izvēles kritērijs – saimnieciski visizdevīgākais piedāvājums.**
	3. Iepirkuma komisija veic piedāvājumu vērtēšanu slēgtā sēdē.
	4. Pretendentu piedāvājumi tiek vērtēti šādā secībā:
		1. Piedāvājuma noformējuma pārbaude.
		2. Pretendentu kvalifikācijas pārbaude.
		3. Finanšu piedāvājuma pārbaude.
	5. Piedāvājumu noformējuma pārbaude:
		1. Konstatējot atkāpes no Iepirkuma nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un ir tiesīga lemt par turpmāku piedāvājuma vērtēšanu. Būtiska piedāvājuma noformējuma neatbilstība nolikuma prasībām ir pamats Pretendenta izslēgšanai no turpmākās dalības Iepirkumā un Pretendenta piedāvājuma neizskatīšanai.
	6. Pretendentu kvalifikācijas pārbaude:
		1. Iepirkuma komisija izskata katra Pretendenta piedāvājuma atbilstību kvalifikācijas prasībām un pieņem lēmumu par tālāku piedāvājuma izskatīšanu.
		2. Pretendents tiek izslēgts no dalības iepirkumā un netiek izvērtēts, ja iepirkuma komisija konstatē, ka kāds no iesniedzamajiem dokumentiem nav pilnībā aizpildīts, vispār nav iesniegts vai ir spēkā neesošs.
		3. Pretendenta piedāvājums, kurš ir atbilstošs visām Nolikumā noteiktajām kvalifikācijas prasībām, tiek virzīts finanšu piedāvājuma atbilstības pārbaudei.

# Finanšu piedāvājuma atbilstības pārbaude:

* + 1. Pretendents tiek izslēgts no dalības iepirkumā un netiek tālāk izvērtēts, ja Iepirkuma komisija konstatē, ka nav pilnībā aizpildīta finanšu piedāvājuma forma, vai Finanšu piedāvājums vispār nav iesniegts.
		2. Iepirkuma komisija veic aritmētisko kļūdu pārbaudi Pretendentu finanšu piedāvājumos. Ja Iepirkuma komisija konstatē aritmētiskās kļūdas, Iepirkuma komisija šīs kļūdas izlabo. Par konstatētajām kļūdām un laboto piedāvājumu Iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija ņem vērā veiktos labojumus.
	1. Iepirkumu komisija izslēdz pretendentu no turpmākas dalības iepirkumā, ja pastāv kāds no Publisko iepirkumu likuma 9.panta astotajā daļā noteiktajiem pretendentu izslēgšanas gadījumiem.
	2. Iepirkumu komisija pretendenta atbilstību un spējas izpildīt darbus vērtē no piedāvājumā iekļautās, skaidrotās un citur iegūtās informācijas un uzskata, ka pretendents paredzamā līguma darbus ir plānojis veikt atbilstoši piedāvājumā norādītajam.
	3. Ja piedāvājumu ir iesniedzis tikai viens pretendents, iepirkumu komisija izvērtē, vai izvirzītās pretendentu atlases prasības ir objektīvas un samērīgas.

## Pēc pretendentu atlases un piedāvājumu atbilstības pārbaudes, komisija no nolikumā norādītajām prasībām atbilstošajiem piedāvājumiem izvēlēsies saimnieciski visizdevīgāko piedāvājumu.

## Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **Kritērija apzīmējums** | **Vērtēšanas kritērijs** | **Maksimālais punktu skaits** |
| 1. | Piedāvājuma cena, EUR (bez PVN) | 50 |
| 2. | Videi draudzīga piegāde | 30 |
| 3. | Pretendents ir kokskaidu granulu ražotājs | 20 |
| **Maksimālais iespējamais kopējais punktu skaits** | **100** |

* 1. Kritēriju novērtēšanu veic katrs komisijas loceklis. Novērtēšana tiek veikta, katram komisijas loceklim aizpildot vērtēšanas tabulas, piešķirot novērtējuma punktus attiecīgajam kritērijam noteiktās skaitliskās vērtības robežās. Piešķirot novērtējuma punktus, komisijas locekļi ņem vērā nolikumā noteiktās prasības.
	2. Vērtējot kritērijus, komisijas locekļi ņem vērā sekojošas, attiecībā uz katru noteikto kritēriju, izvirzītās prasības:
		1. **1.vērtēšanas kritērijs**  „**Piedāvājuma cena, EUR (bez PVN)”**

Piedāvājums ar viszemāko nosacīto līgumcenu tiks vērtēts ar maksimāli iespējamo punktu skaitu – 50. Pārējie piedāvājuma cenu punkti tiks aprēķināti, pielietojot formulu

50 x (A / B) = C, kur:

50 – maksimāli iespējamais punktu skaits;

A – viszemākā piedāvājuma nosacītā līgumcena;

B – konkrētā pretendenta cena, kurai aprēķina punktus;

C – attiecīgā piedāvājuma iegūtie punkti.

* + 1. **2. vērtēšanas kritērijs**  **„Videi draudzīga piegāde”**

Maksimālais punktu skaits – 30.

Videi draudzīga preces piegāde nozīmē, ka piegādātājs piegādes laikā nodrošina vides piesārņojuma samazināšanu ar izplūdes gāzēm no autotransporta un nodrošina ceļa seguma noslodzes samazinājumu.Punktu skaits tiek noteikts šādi:

**30 punkti** – tiek piešķirti piedāvājumam, kurā pretendenta norādītā preču ražošana vieta atrodas ne vairāk kā 100 km attālumā no adreses: Cesvaines novada dome, Pils iela 1A, Cesvaine, Cesvaines novads.

**20 punkti** – tiek piešķirti piedāvājumam, kurā Pretendenta norādītā preču ražošanas vieta atrodas ne vairāk kā 101-150 km attālumā no adreses: Cesvaines novada dome, Pils iela 1A, Cesvaine, Cesvaines novads.

**10 punkti** – tiek piešķirti piedāvājumam, kurā pretendenta norādītā preču ražošana vieta atrodas ne vairāk kā 151-200 km attālumā no adreses: Cesvaines novada dome, Pils iela 1A, Cesvaine, Cesvaines novads.

Ja pretendenta norādītā preču ražošanas vieta atrodas 201 km un tālāk no adreses Cesvaines novada dome, Pils iela 1A, Cesvaine, Cesvaines novads, punkti netiek piešķirti.

Attālums km (kilometros) noteikts, mērot attālumu pa mājaslapā internetā <http://maps.google.com/maps> kartē norādīto braukšanas maršrutu (īsākais no piedāvātajiem braukšanas maršrutiem pa autoceļiem) no pretendenta norādītās preču ražošanas vietas adreses līdz Cesvaines novada dome, Pils iela 1A, Cesvaine, Cesvaines novads.

* + 1. **3. vērtēšanas kritērijs**  **„ Pretendents ir kokskaidu granulu ražotājs”**

Maksimālais punktu skaits – 20

Maksimālais punktu skaits tiek piešķirts tam Pretendenta piedāvājumam, kurš pats ir preču ražotājs.

13.15. Par saimnieciski visizdevīgāko tiks atzīts piedāvājums, kurš summā ieguvis vislielāko punktu skaitu. Maksimāli iespējamais iegūstamo punktu skaits ir 100 punkti.

* 1. Ja vairākiem piedāvājumiem ir vienāds kopējais punktu skaits, komisija izvēlas piedāvājumu, kuram lielākais punktu skaits tika piešķirts kritērijā “Piedāvājuma cena, EUR (bez PVN)”.
	2. Iepirkumu komisija var pieņemt lēmumu par iepirkuma izbeigšanu, neizvēloties nevienu piedāvājumu, ja iepirkumam nav iesniegts neviens piedāvājums vai arī iesniegtie piedāvājumi neatbilst Nolikumā noteiktajām prasībām, kā arī citos gadījumos saskaņā ar Publisko iepirkumu likumu.
	3. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
	4. Visi pretendenti tiek informēti par iepirkuma rezultātiem saskaņā ar Publisko iepirkumu likuma 9.panta 14.daļu.

# IEPIRKUMA LĪGUMS

* 1. Pasūtītājs slēgs iepirkuma līgumu ar iepirkuma uzvarētāju, pamatojoties uz Pretendenta piedāvājumu, saskaņā ar Nolikuma noteikumiem un iepirkuma līguma projektu (4.pielikums). Iepirkuma līguma pamatnosacījumi, slēdzot līgumu, netiks mainīti.
	2. Līgums tiek noslēgts līdz 2019.gada 31.maijam
	3. Pretendentam, kuram ir piešķirtas Līguma slēgšanas tiesības, ar pasūtītāju ir jāvienojas par konkrētu līguma slēgšanas dienu un parakstīšanas kārtību. Ja puses nevar par to vienoties, līguma slēgšanas dienu un parakstīšanas kārtību nosaka pasūtītājs, nosūtot uzaicinājumu konkrētā termiņā ierasties uz līguma slēgšanu pašvaldībā vai gadījumā, ja nav nosūtīts paziņojums, tad Pretendentam līgums jāparaksta un jāiesniedz Pasūtītājam, 15 (piecpadsmit) darba dienu laikā, pēc lēmuma par līguma slēgšanas tiesību piešķiršanu, nosūtīšanas dienas.
	4. Ja izraudzītais pretendents atsakās slēgt iepirkuma Līgumu vai atbilstoši iepirkuma nolikuma 14.3. punktā paredzētajam, Pasūtītāja noteiktajā laikā nav noslēdzis iepirkuma līgumu, iepirkumu komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš ieguvis visvairāk punktus, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
	5. Grozījumus Iepirkuma Līgumā, kas noslēgts šī Iepirkuma rezultātā, veic ievērojot iepirkuma līguma projekta un Publisko iepirkumu likuma noteikumus.
	6. Samaksa par Iepirkuma Līguma priekšmetā paredzēto piegādi paredzēta 30 (trīsdesmit) dienu laikā pēc atbilstošas preces saņemšanas un Preču pavadzīmes-rēķina abpusējas parakstīšanas.
1. **KOMISIJAS TIESĪBAS UN PIENĀKUMI**
	1. Komisijai ir tiesības
		1. Apstiprināt iepirkuma procedūras nolikumu un tā pielikumus, veikt precizējumus, skaidrojumus, papildinājumus, nebūtiski grozot iepirkuma dokumentus un ievietojot par to attiecīgu informāciju Pasūtītāja mājaslapā internetā pie attiecīgā iepirkuma dokumentiem. Ja iepirkuma dokumentos ir veicami būtiski grozījumi, Iepirkumu komisija pieņem lēmumu par iepirkuma pārtraukšanu.
		2. Atbilstoši nolikumā noteiktajam saņemt, atvērt piedāvājumus, vērtēt tos un pieņemt lēmumu par aritmētisko kļūdu labojumu, par piedāvājuma turpmāku vērtēšanu vai noraidīšanu. Pieņemt lēmumu par līguma slēgšanas tiesību piešķiršanu.
		3. Ja tas ir nepieciešams pretendentu pārbaudei, piedāvājumu vērtēšanai, iepirkumu komisijai ir tiesības pieprasīt pretendentiem precizēt informāciju, iesniegt papildus informāciju, apliecināt piedāvājumā iekļautās informācijas pareizību, pieprasīt uzrādīt dokumenta oriģinālu, u.c. saskaņā ar Publisko iepirkumu likuma 41.un 53.pantu.
		4. Atbilstoši Publisko iepirkumu likuma 9.panta piecpadsmitajai daļai pārtraukt iepirkumu, publicējot attiecīgu lēmumu pasūtītāja mājaslapā pie attiecīgā iepirkuma dokumentiem un attiecīgu paziņojumu Iepirkumu uzraudzības biroja mājaslapā, kā arī paziņojot to pretendentiem, ja ir saņemti piedāvājumi.
		5. Iepirkumu komisija ir tiesīga noraidīt Pretendenta piedāvājumu, ja tas nav iesniedzis 10.nodaļā minētos dokumentus un/vai ir konstatēts, ka Pretendents ir iesniedzis Pasūtītājam nepatiesu informāciju un citos gadījumos, ko Pasūtītājs uzskata par būtiskiem.
		6. Citas tiesības saskaņā ar Publisko iepirkumu likumu un uz tā pamata izdotajiem Ministru kabineta noteikumiem, šo nolikumu un citiem normatīvajiem tiesību aktiem.
	2. Komisijai ir pienākumi:
		1. Atbilstoši nolikumā noteiktajam vērtēšanas kritērijam vērtēt noteiktajā laikā saņemtos pretendentu piedāvājumus, veicot visas darbības, kuras nepieciešamas lēmuma pieņemšanai par līguma slēgšanas tiesību piešķiršanu, atbilstoši nolikuma noteikumiem un Publisko iepirkumu likumam.
		2. Nolikumā noteiktajā termiņā pirms piedāvājumu iesniegšanas sniegt atbildes uz visiem iepirkumā saņemtajiem jautājumiem.
		3. Izsniegt vispārpieejamo informāciju saskaņā ar Publisko iepirkumu likumu un citiem spēkā esošiem normatīvajiem aktiem.
		4. Iepirkumu komisija un Pasūtītājs nodrošina Publisko iepirkumu likumā paredzēto informācijas neizpaušanu, tai skaitā arī tās informācijas neizpaušanu, ko pretendents piedāvājumā ir norādījis kā komercnoslēpumu vai konfidenciālu informāciju.
		5. Veikt citas darbības saskaņā ar Publisko iepirkumu likumu, uz tā pamata izdotajiem Ministru kabineta noteikumiem, šo nolikumu un citām spēkā esošām tiesību normām.
	3. Pretendentam ir tiesības:
		1. Līdz piedāvājumu iesniegšanas termiņa beigām grozīt vai jebkurā Iepirkuma posmā atsaukt iesniegto piedāvājumu pilnībā vai daļēji, rakstiski par to paziņojot Iepirkumu komisijai. Paziņojums par grozījumiem piedāvājumā un piedāvājuma atsaukums sagatavojams un iesniedzams tāpat kā piedāvājums, papildus uz aploksnes norādot attiecīgi „PIEDĀVĀJUMA GROZĪJUMI” vai „PIEDĀVĀJUMA ATSAUKUMS”;
		2. Pieprasīt papildu informāciju par nolikumu, ievērojot šī Nolikuma noteikumus;
	4. Pretendenta pienākumi:
		1. Sagatavot un iesniegt piedāvājumu atbilstoši nolikuma noteikumiem, ievērot Pasūtītāja norādījumus attiecībā uz nolikumam pievienotām paraugformām. Gadījumā, ja Pretendents konstatē pretrunas nolikumā, par to Pretendentam ir vēlams informēt Pasūtītāju un lūgt skaidrojumu.
		2. Nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt.
		3. Pasūtītāja noteiktajā termiņā sniegt atbildes uz Iepirkumu komisijas pieprasījumu par piedāvājumā ietvertās informācijas precizēšanu, skaidrošanu un iesniegt nepieciešamos dokumentus.
		4. Segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem.
		5. Līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju par Iepirkumu Pasūtītāja mājas lapā internetā.
		6. Saņemot uzaicinājumu slēgt Iepirkuma līgumu, Pasūtītāja uzaicinājumā norādītajā termiņā , noslēgt Iepirkuma līgumu.

**Pielikumi:**

|  |  |
| --- | --- |
| 1.pielikums | Tehniskā specifikācija |
| 2.pielikums | Pretendenta pieteikums |
| 3.pielikums | Pretendenta pieredzes apraksts |
| 4.pielikums | Finanšu piedāvājums |
| 5.pielikums | Līguma projekts |

Iepirkumu komisijas priekšsēdētājs \_\_\_\_\_\_\_\_\_\_\_\_\_\_\_\_ Uģis Fjodorovs